ΓΡΑΠΤΗ ΕΡΩΤΗΣΗ E-3658/00

υποβολή: Mihail Papayannakis (GUE/NGL) προς την Επιτροπή

(27 Νοεμβρίου 2000)

Θέμα: Επέκταση του Μετρό Αθηνών

Η Ελληνική Κυβέρνηση αποφάσισε να επεκτείνει τηνπάρχουσα γραμμή του Μετρό Αθηνών από το σημερινό τέρμα της Εθνικής Αμύνης έως το Σταυρό Αγίας Παρασκευής προκειμένου να διευκολυνθεί η σύνδεση με το νέο αεροδρόμιο της Αθήνας. Σύμφωνα με έγκυρες πληροφορίες, η κυβέρνηση αποφάσισε, για λόγους ταχύτητας και οικονομίας, να καταργήσει στο νέο τμήμα της επέκτασης 4 από τους 5 αρχικά προβλεπόμενους σταθμούς, που θα εξυπηρετούσαν τις συνοικίες του Χολαργού, της Αγίας Παρασκευής κλπ.

Παράλληλα, για τη χρηματοδότηση αυτής της επέκτασης πρόκειται να χρησιμοποιηθούν κοινοτικά κονδύλια που ήδη έχουν εγκριθεί για την επέκταση του Μετρό προς το Αιγάλεω, μια κατ' εξοχήν λαϊκή περιοχή των Αθηνών. Έτσι όμως θα θυσιαζόταν μια σύνδεση τωνποβαθμισμένων περιοχών της πόληςπέρ μιας απόπειρας εξυπηρέτησης του αεροδρομίου, η οποία όμως ας σημειωθεί ότι θα έχει πολύ αμφίβολη χρησιμότητα, δεδομένου ότι ο προβλεπόμενος σταθμός του Σταυρού απέχει πολλά χιλιόμετρα από το αεροδρόμιο. Έχει ενημερωθεί η Επιτροπή για αυτές τις σημαντικές αλλαγές και πως τις αξιολογεί;

Απάντηση του κ. Barnier εξ ονόματος της Επιτροπής

(15 Φεβρουαρίου 2001)

Το Κοινοτικό Πλαίσιο Στήριξης (ΚΠΣ) για την Ελλάδα, κατά την περίοδο προγραμματισμού 2000-2006, προβλέπει τη συγχρηματοδότηση, στο πλαίσιο του Ευρωπαϊκού Ταμείου Περιφερειακής Ανάπτυξης, επεκτάσεων των νέων γραμμών 2 και 3 του μετρό της Αθήνας, καθώς και την κατασκευή σιδηροδρομικής σύνδεσης του κέντρου της πόλης των Αθηνών με το νέο αεροδρόμιο των Σπάτων.

Στο σχέδιο του Επιχειρησιακού Προγράμματος (ΕΠ) Οδικοί άξονες, λιμένες, αστική ανάπτυξη 2000-2006, πουποβλήθηκε στην Επιτροπή από τις ελληνικές αρχές, διευκρινίζονται τα ακόλουθα:

- για τη γραμμή 2: η επέκταση Σεπόλια-Θηβών, μήκους 2,8 χλμ., η οποία περιλαμβάνει τρεις σταθμούς, καθώς και η επέκταση Δάφνη-Ηλιούπολις, μήκους 1,1 χλμ., η οποία περιλαμβάνει ένα σταθμό"

- για τη γραμμή 3: η επέκταση Εθνική Άμυνα-Σταυρός, μήκους 5,4 χλμ., η οποία περιλαμβάνει πέντε σταθμούς, καθώς και η επέκταση Μοναστηράκι-Αιγάλεω, μήκους 4,7 χλμ., η οποία περιλαμβάνει τέσσερις σταθμούς.

Πολλές μελέτες που εκπονήθηκαν κατά τη διάρκεια της περιόδου προετοιμασίας του προαναφερθέντος ΕΠ, κατέδειξαν ότι οι επεκτάσεις αυτές είναι οι καταλληλότερες για να εξυπηρετήσουν ένα μεγάλο τμήμα του πληθυσμού της πόλης των Αθηνών, ιδίως στις πλέον πυκνοκατοικημένες συνοικίες.

Το εν λόγω ΕΠ αναμένεται να εγκριθεί από την Επιτροπή στις αρχές του 2001 και η τελευταία προθεσμία για τις πληρωμές που αφορούν τις συγχρηματοδοτούμενες εργασίες, καθορίζεται για το τέλος του 2008. Το ελληνικό Υπουργείο Δημοσίων Έργων δύναται να δώσει προτεραιότητα στην κατασκευή της σήραγγας της επέκτασης Εθνική Άμυνα-Σταυρός, που περιλαμβάνει μειωμένο αριθμό σταθμών, ενόψει της διεξαγωγής των Ολυμπιακών Αγώνων του 2004. Η πλήρης επέκταση, με όλους τους προβλεπόμενους σταθμούς, αναμένεται ωστόσο να ολοκληρωθεί μέχρι το τέλος του 2008.

Εξάλλου, οι ελληνικές αρχές δύνανται να αναθέσουν μελλοντικά την κατασκευή άλλων γραμμών, επεκτάσεων ή σταθμών του μετρό της Αθήνας, εκτός των ορίων του ΚΠΣ της περιόδου 2000-2006.